burgasdotpro/wikipedia huggingface dataset:
Carl Spitteler

Carl Friederich Georg Spitteler (* 24. apríl 1845, Liestal – † 29. december 1924, Luzern) bol po nemecky píšuci švajčiarsky básnik, prozaik, dramatik a esejista, nositeľ Nobelovej ceny za literatúru z roku 1919. Používal pseudonym Carl Felix Tandem.
Život.
Spitteler pochádzal z rodiny štátneho úradníka, detstvo prežil v Berne. Študoval právo v Bazileji a teológiu v Zürichu a v Heidelbergu. V rokoch 18711879 bol súkromným učiteľom a učiteľom na strednej škole, neskôr pôsobil v Bazileji a v Zürichu ako novinár. Od roku 1892 sa venoval iba literatúre.
Spitteler bol vo svojej tvorbe v značnej miere ovplyvnený nemeckou filozofiou Nietzscheho a Schopenhauera. V jeho diele sa odráža antické poňatie života s tragickými prvkami životného boja o ľudskú existenciu a snaha o spojenie antických a biblických motívov s modernou dobou. Preto oživil Spitteler žáner epos v šesťstopých jamboch ("Prometheus und Epimetheus", "Olympischer Frühling").
Nobelovu cenu za literatúru dostal Spitteler po určitom váhaní, zapríčinenom najskôr nemeckou rolou v Prvej svetovej vojne. V roku 1918 cena nebola udelená, za rok 1919 bola Spittelerovi uznaná až v roku 1920 "„…so zvláštnym ocenením jeho mohutného eposu Olympischer Frühling“" (citácia z odôvodnenia Švédskej akadémie).
Tony Shalhoub

Tony Shalhoub (celým menom Anthony Marcus Shalhoub; * 9. október 1953, Green Bay, Wisconsin, USA) je americký herec a víťaz štyroch Emmy a Zlatého glóbusu. Známy je vďaka televíznemu seriálu Monk, kde hrá obsedantno-kompulzívneho detektíva Adriana Monka, ktorý vyrieši prípady s ktorými si nik nevie rady.
Prądnik Biały

Prądnik Biały je štvrtý mestský obvod mesta Krakov. Do roku 1990 bol súčasťou obvodu Krowodrza.
Krowodrza

Krowodrza (do 24. mája 2006 Łobzów) je piaty mestský obvod mesta Krakov.
Bronowice

Bronowice sú šiesta administratívna jednotka mesta Krakov, ktorá sa v roku 1990 oddelila od obvodu Krowodrza.
Bieńczyce

Bieńczyce sú šesťnásta administratívna jednotka mesta Krakov. V roku 1990 sa oddelila od obvodu Nowa Huta.
Be-Boy Kidnapp`n Idol

Be-Boy Kidnapp`n Idol je japonské jednodielne OVA podľa Kazumi Ohija. Vzniklo v roku 1989 a patrí do žánru šónen-ai.
Príbeh.
Šestnásťročný "Kazuja" je známy spevák s množstvom obdivovateliek. Jeho najlepším priateľom je "Akihiko", ukážkový študent. Priatelili sa už od detstva, až pokým nezačne Akihiko cítiť ku Kazujovi niečo viac. Niečo viac k nemu cíti aj niekto ďalší - a ten zariadi, aby Kazuja uniesli. Priplietol sa k tomu Akihiko a tak ho vzali so sebou. V sklade, kde sú obidvaja zavretí, sa Akihiko so svojimi citmi ku Kazujovi konečne prizná. Potom sa pokúsia o útek.
Médčina

Médčina bol jazyk Médov (kmeňov na severozápade Iránskej náhornej plošiny). Patrí medzi severozápadné iránske jazyky. Súvislé texty v médčine sa nezachovali, gramatika je neznáma, jazyk je doložený iba prostredníctvom výpožičiek v starej perzštine.
Semtex (nápoj)

Semtex je energetický nápoj, ktorý vyrába česká firma Pinelli. Obsahuje najvyššie možné povolené hodnoty kofeínu, taurínu, niacínu a mimo tieto látky obsahuje i cukry, bielkoviny a vitamíny. Semtex získal titul nealko nápoja v roku 1995.
Fudžimi Orchestra

Fudžimi 2-čóme Kokjogakudan () je súbor japonských románov, ktoré napísal Akizuki Kó a podľa ktorých neskôr vyšla aj manga séria, CD a OVA anime. Žánrovo sa zaraďuje do jaoi.
Anime.
Jednodielne OVA je vytvorené podľa prvého príbehu (nazvaného v románe "Cold Front Conductor"), v ktorom sa "Kei Tonoin" a "Júki Morimura" stretnú a udalosti sa dajú do pohybu. Anime je pre Júkiho perspektívou, ako je to v románoch a väčšine CD a potom, čo sa začne niečo diať, tak Júki vysvetľuje situáciu v retrospektíve.
Extrémne plachý Júki Morimura hrá v amatérskom orchestri Fudžima Orchestra. Nový dirigent Kei Tonoin sa mu nepáči a žiarli na neho pre svoju lásku ku spoluhráčke "Kawašime". Tej sa totiž zapáči nový dirigent, no on sa jej však prizná, že sa zaľúbil do Júkiho. Keď vyzvedá, či medzi nimi dvoma niečo je, Kawašima mu povie, že vzhľadom na to, že Júki sa jej ani nedotkol počas troch rokov strávených spolu v orchestri, si myslí, že je gay. Tieto slová privedú Keia do situácie, ktorá vyústi do hrozného nedorozumenia. Keď sa dozvie, že Júki ľúbil Kawašimu a chcel sa s ňou oženiť, iba sa jej to ešte neodvážil povedať, je už neskoro a Júki chce z orchestra odísť.
Hudba.
Pre hudbu v anime Fudžimi Orchestra ako podklad slúži hudba mnohých skladateľov, hlavne európska klasická hudba. V anime bolo počuť skladby nasledovných hudobníkov: Richard Wagner, Wolfgang Amadeus Mozart, Johann Sebastian Bach, Ludwig van Beethoven, Antonio Vivaldi, Felix Mendelssohn, Johannes Brahms, Johann Strauss mladší, Maurice Ravel, Antonín Dvořák, či Erik Satie. Pôvodnú hudbu skomponovanú pre Fudžimi Orchestra napísal Takano Fudžio a je vydaná na rôznych CD spoločnosťou "Sony Music" (Liner Notes Music).
Fuju no semi

Fuju no Semi je japonské trojdielne OVA anime, ktoré je vytvorené čiastočne podľa mangy Haru wo Daiteita (jap.: 春を抱いていた), ktorú napísal Jóka Nitta.
Príbeh.
Anime sa odohráva v Japonsku na prelome ér Edo a Meidži. Kusaka Tóma a Akizuki Keiičiró sú dvaja priatelia, ktorí stoja oproti sebe v boji. Na prelome období Edo, ktoré symbolizuje tradičné Japonsko a Meidži, ktoré predstavuje moderné Japonsko, sa zvyšuje rozpor medzi šógunom a klanom Chosu kvôli tomu, ako zaobchádzať s cudzincami v Japonsku. Na rozdiel od zvyšku príslušníkov klanu Kusaka, Tóma chce, aby sa zlepšili vzťahy Japonska s cudzími štátmi. Aby to dosiahol, pokúša sa tajne učiť po anglicky. Jeho učiteľom sa stáva Akizuki Keiičiró, ktorý ale pracuje pre nepriateľa Kusakovho klanu, pre "Tokugawa bakufu", teda šóguna.
Príde čas, keď sa pokojné vyučovanie na brehoch pomaly plynúcej rieky skončí. Nastal čas na zmenu období písanú krvou. Na jednej strane stoja tradície a samurajské meče a na druhej strane pokrok a delá.
Pozri aj.
Haru wo Daiteita (jap.: 春を抱いていた; )
John Deacon

John Richard Deacon (* 19. august 1951, Leicester, Leicestershire) je anglický hudobný umelec, známy ako basgitarista britskej skupiny Queen. Deacon bol najmladší zo skupiny, posledný kto sa k nej pripojil. Napísal piesne ako „You're My Best Friend“, „Another One Bites the Dust“, „I Want to Break Free“, „Freddie“... Deacon sa od hudobného biznisu dištancoval v roku 1997, venuje sa rodine a podnikaniu.
Haru wo Daiteita

Haru wo Daiteita (jap.: 春を抱いていた) je japonská manga od autora Jóka Nittu, publikovaná spoločnosťou "Digital Manga Publishing" v časopise "Be Boy Gold". Na jej základe vzniklo dvojdielne OVA. Žánrovo sa zaraďuje do jaoi.
Príbeh.
"Ivaki" a "Kató" sú filmové hviezdy, ktoré skúšajú dosiahnuť úspech. Sú pozvaní na konkurz pre nový erotický film a vidia to ako poslednú šancu na dosiahnutie úspechu.
Innuendo (album)

Innuendo () je názov predposledného albumu skupiny Queen v kompletnej zostave. Videoklipy „Innuendo“, „I'm Going Slightly Mad“, „Headlong“, „These Are The Days Of Our Lives“ alebo „The Show Must Go On“, sú o posledných Freddieho chvíľach ako aj väčšina piesní, celkovo navodzujúce dojem requiemu. Obal albumu dizajnoval Richard Gray.
Zoznam skladieb.
Autorom piesní je celá kapela Queen okrem uvedenej výnimky.
Saľut 4

Saľut 4 (DOS-4; ) bola kozmická stanica programu Saľut vynesená 26. decembra 1974 na obežnú dráhu s apogeom 355 km, perigeom 343 km a sklonom 51,6 stupňa. V podstate to bola kópia stanice Saľut 3 (DOS-3), ale na rozdiel od jej nešťastného súrodenca bola úspešná. Tri posádky sa pokúšali vytrvať na palube Saľutu 4. Druhý pobyt mal dĺžku 63 dní, a nepilotovaná kapsula Sojuz zostala pripojená k stanici po dobu troch mesiacov, aby sa preukázala dlhotrvajúca životnosť systémov. Úloha stanice Saľut 4 bola skončená 2. februára 1977 a o deň neskôr bola navedená do zemskej atmosféry.
Chrám svätých Petra a Pavla (Bardejov)

Chrám svätých Petra a Pavla v Bardejove je gréckokatolícka eklektická stavba s novorománskymi prvkami na fasáde.
Postavený bol v južnej časti bývalej hradobnej priekopy (dnes Jiráskova ulica) v rokoch 1901 - 1902. Má pozdĺžny jednoloďový priestor s polygonálnym presbytériom, zaklenutý je pruskými klenbami. Hlavný oltár je z roku 1903 a ikonostas z roku 1914.
Original Net Animation

Original Net Animation je známe pod skratkou ONA. Kým OVA bolo vytvorené pre propagovanie japonskej animovanej tvorby v oblasti masmédií (napr. televízia), Original Net Animation je produkt vypúšťaný priamo na internet. Drvivá väčšina ONA pochádza z rúk fanúšikov, no môžeme nájsť i skvosty, ktoré boli najprv uverejnené na internete a až potom sa poskytli autorské práva i televíziám.
Original Soundtrack

Original Soundtrack je známe pod skratkou OST. Je to pôvodná hudba skomponovaná k anime. OST je vo veľkej miere zamerané hlavne na úvodné () a záverečné zvučky (), ktoré si pod svoje ochranné krídla vzali známe japonské spevácke celebrity. Pri anime sa na zvučkách dáva veľmi záležať, preto väčšina fanúšikov zbožňuje úvodné a záverečné piesne rovnako ako samotný dej.
Anime Music Video

Anime Music Video je známe pod skratkou AMV a je to väčšinou produkt vytvorený fanúšikom anime žánru. Ide o krátke hudobné videoklipy obyčajne zostrihané z obľúbeného anime. Niekedy obsahujú úvodnú zvučku () nejakého anime, aby tak široké spektrum divákov nalákali na dané dielo. Väčšina AMV však môže v sebe skrývať množstvo scén, ktoré by prezradili zápletku diela, a tak vám aspoň v krátkom časovom úseku priblížia celý dej propagovaného anime.
AMV by nemali byť zamieňané s profesionálnymi a originálnymi animovanými filmami vyrobenými ako hudobné videá pre také skupiny ako Daft Punk alebo s takými krátkymi hudobnými video filmami ako je hudobné duo Chage a Aska pri piesni "On Your Mark" od štúdia Ghibli. AMV by tiež nemali byť zamieňané s „celými animovanými videami“ urobenými fanúšikmi, pri čom boli použité ako zdroj nejaponské videá, ale západné kreslené filmy. Anime Music Video tvoria subžáner z rozsiahlejšej skupiny „animated music videos“. Paralelne sa môže vybrať medzi AMV a Songvid, kde ide o neanimované videá, používajúce stopáž z filmov, televíznych seriálov alebo iných zdrojov.
Original Video Animation

Original Video Animation známe pod skratkou OVA alebo OAV () je séria špeciálnych anime epizód. V súvislosti s vývojom anime nastal rozmach tvorby anime pre trh s domácim videom. Od roku 1984 začalo byť anime produkované špeciálne pre tento rozsiahly trh (vyplynul z toho Japoncami vytvorený anglický pojem OVA alebo OAV a tento sa ujal na celom svete). Tento výraz sa dá preložiť ako „pravá video animácia“. V prípade anime rozlišujeme celovečerné filmy, TV seriály a OVA. Jedna OVA epizóda býva zväčša dlhšia, než klasická epizóda TV seriálu (máva 30 – 40 minút) a zväčša ide o 3 až 8 častí.
Tieto anime sú zvyčajne vyššej kvality ako anime z televízie, ale menšej ako filmy z kín. Sú to nahrávky určené primárne do obchodov na VHS, LD, VCD, alebo DVD nosičoch bez predchádzajúceho uvedenia do kín alebo v televízii.
Každá populárna séria väčšinou obsahuje okrem filmového spracovania i OVA epizódy, ktoré sú dejovo nezávislé a tvoria malé ucelené príbehy (napr. v prípade anime "Ranma 1/2", "Slayers" alebo mnoho ďalších). OVA je niekedy používané, možno nevhodne, pre veľmi krátke anime série alebo špeciály bez ohľadu na vydaný formát. Taktiež sú prevažnou časťou anime trhu v Spojených štátoch, pretože tieto tituly sú lacnejšie než filmy a dlhé seriály.
Minneapolis-Saint Paul

Minneapolis-Saint Paul je najľudnatejšia mestská oblasť v americkom štáte Minnesota, ktorá pozostáva zo 188 miest a obcí. Rozprestiera sa okolo riek Mississippi, Minnesota a St. Croix. Oblasť sa nazýva aj Twin Cities (dvojičky) kvôli dvom najväčším mestám, Minneapolis a Saint Paul, hlavné mesto štátu. Oblasť je súčasťou väčšej štatistickej jednotky s názvom Minneapolis-St. Paul-Bloomington, MN-WI, čo je 16. najväčšia metropolitná oblasť USA zložená z 11 counties v Minnesote a dvoch counties vo Wisconsine. Táto širšia oblasť je zahrnutá v zloženej štatistickej jednotke nazvanej Minneapolis-St. Paul-St. Cloud, MN-WI s približným počtom obyvateľov 3,5 milióna v roku 2006, čím sa radí na 13. miesto v USA.
Triglav (vrch v Slovinsku)

Triglav () je najvyšší vrch Slovinska a Júlskych Álp. Nachádza sa v Triglavskom národnom parku a je zobrazený aj na slovinskom znaku a vlajke.
Posledný úsek výstupu je zaistený oceľovými lanami. Svoje pomenovanie získal podľa starodávneho slovanského božstva, ktorého tri hlavy zastupovali v ľudovej mytológii nebo, zem a podzemnú ríšu.
Krakowski Szybki Tramwaj

Krakowski Szybki Tramwaj (KST, v preklade "Krakovská rýchloelektrička" alebo "Krakovská rýchlodráha") je systém električkovej rýchlodráhy v poľskom meste Krakov, ktorý je v prevádzke od 12. decembra 2008.
Električkový tunel je centrálnou časťou rýchloelektričkových liniek v Krakove, ktoré využijú niektoré modernizované časti existujúcej električkovej siete a tiež aj nové trate. Tunelová časť má dve podzemné stanice (hlavná železničná stanica a technická univerzita) a končí prestupnou stanicou. Väčšina častí tunela vrátane stanice pod železnicou boli už postavené v 80. rokoch.
Zoznam základných posádok Medzinárodnej vesmírnej stanice

 
Toto je zoznam základných posádok Medzinárodnej vesmírnej stanice (ISS). Všetky základné posádky sú pomenované "Expedícia "n"", kde "n" je poradové číslo, zvyšujúce sa s každou základnou posádkou. 
Všetky pilotované lety k Medzinárodnej vesmírnej stanici sú uvedené v Zozname pilotovaných letov na ISS. Nepilotované lety sú uvedené v Zozname nepilotovaných letov na ISS. 
Zoznam základných posádok ISS.
Posádky ISS sa skladajú z veliteľa (v tabuľke uvedený tučne) a jedného alebo viacerých palubných inžinierov (len Jurij Gidzenko a Vladimir Dežurov boli piloti). Jednotlivé expedície sú pomenované iba číselným označením poradia; posádka prvej expedície známa ako Expedícia 1 sa vydala do vesmíru 31. októbra 2000 a od tej doby do roku 2020 odletelo celkom 63 posádok. Trvanie expedícií (v zátvorke za názvom expedície) je uvádzané od pristátia na stanicu do dňa odletu alebo prečíslovania.
Podklady na vytvorenie zoznamu.
Zoznam bol zostavený na základe údajov zo stránok "MEK. Malá encyklopédia kozmonautiky", článok "Medzinárodná vesmírna stanica", kapitola "Stále posádky", čas štartov a pristátí pochádza z hesiel jednotlivých lodí rovnakej encyklopédie. Údaje boli overené v encyklopédii SPACE 40 a encyklopédii ASTROnote. V časti Budúce expedície bol zoznam vytvorený podľa encyklopédie ASTROnote pri zohľadnení „Predbežného plánu expedícií na ISS“ zverejneného Roskozmosom 21. októbra 2008 a NASA 21. novembra 2008 aktualizovaného podľa oznámenia NASA zo 7. októbra 2009 a informácií mesačníku "Novosti kosmonavtiki" ().
Realizmus vo svetovej literatúre

Realizmus svetovej literatúry sa rozvíja v 2. polovici 19. storočia, v období industrializácie. Autori sa odvracajú od snov a ideálov ku skutočnosti a realite. Na realizmus má silný vplyv nacionalizmus, kolonializmus a liberalizmus.
Kritický realizmus (umenie)

Kritický realizmus je umelecký, najmä maliarsky a literárny, smer 19. a 20. storočia, forma realizmu, v ktorej sa umelec zameriava spoločenského človeka v jeho konkrétnej podobe a súvislostiach. 
Kritický realizmus v literatúre.
Je to literárny smer, v ktorom sa autori zameriavajú na nedostatky spoločnosti. Kritika spoločnosti je postavená na materiálnych hodnotách, pretože spoločnosť hodnotí človeka nie podľa charakteru, ale podľa majetku. Zároveň sa kritika obracia nepriamo aj proti ľuďom, pretože aby boli úspešní, kradnú, podvádzajú, vraždia. V tejto fáze realizmu je však z ich konania vinná spoločnosť. 
Do popredia sa dostáva próza, v 19. storočí najmä román. 
Táto vlna je značne kritická. Odmieta sentimentálno-idylickú literatúru. Do literatúry značne zasahuje ľudová slovesnosť a zobrazuje život najnižších spoločenských vrstiev. Využívajú karikatúru a satiru, často sa vyskytujú citové drámy, ktoré vychádzajú z nenaplnených túžob a nesplnených očakávaní.
Električková doprava v Krakove

Električková doprava v Krakove je systém električkovej siete v poľskom meste Krakov. Má 26 liniek (okrem toho jedna pomocná a 7 sviatočných, dokopy 34 liniek) číslovaných od 1 do 40 (niekedy aj 70 – 79) s celkovou dĺžkou . Celková dĺžka tratí je , z čoho 2/3 tratí sú na samostatnom telese. V sieti jazdí 198 súprav zložených z 363 vozňov. Rozchod koľají je .
Začiatky prevádzky siahajú až do roku 1882.
Sieť má dve vozovne, a to Zajezdnia Nowa Huta a Zajezdnia Podgórze.
Twin City (Viedeň, Bratislava)

Twin City je koncept spoločného projektu rozvoja a marketingu miest Viedeň a Bratislava ako dvojmestie.
Vznikol kvôli malej vzdialenosti medzi mestami (60 km), obe mestá sú hlavné mestá malých štátov a ležia na rieke Dunaj a v regióne Centrope.
Osmička (biliard)

Osmička je biliardová hra pri ktorej sa hrá s jednou bielou a 15 farebnými gulami. Tie sú číslované od 1 do 15. Delia sa na tzv. celé a polovičné, celé sa číslujú od 1 až do 7 a polovičné od 9 do 15. Guľa s číslom 8 (čierna guľa) je konečnou a slúži na uzatváranie hry. Hráč, ktorý potopí gule svojho typu (plné, polovičné) skôr a následne prvý potopí guľu číslo 8 vyhráva.
Gule sa stavajú v trojuholníku v hornej časti stola, pričom guľa číslo 8 (čierna) je v strede trojuholníka. Prvá guľa tvaru na zadnom bode, s polovičnou guľou v jednom a s celou v druhom rohu.
Víťaz rozohrania môže začať gule rozstreľovať. V osmičke víťaz každej hry rozstreľuje hru nasledujúcu, pokiaľ to v pravidlách organizátora nie je uvedené inak.
Michael Wilford

Michael Wilford (* 9. september 1938, Hartfield, Spojené kráľovstvo – † 10. marec 2023) bol anglický architekt. V rokoch 19951962 študoval na "Northern Polytechnic School of Architecture" v Londýne, v roku 1967 študoval na londýnskej "Regent Street Polytechnic Planning School".
Životopis.
Učil na univerzitách v Spojenom kráľovstve, USA, Kanade a Austrálii. V roku 1968 bol hosťujúcim kritikom na "Yale University School of Architecture" členom jury na "Harvard University School of Architecture". Učil na "Architectural Association" (196973), bol hosťujúcim profesorom na "Rice University School of Architecture" (198088) a "University of Cincinnati School of Architecture" (199092).
Planty (Krakov)

Planty je (sú) mestský park v poľskom meste Krakov. Ohraničuje mestskú časť Stare Miasto, kde stáli stredoveké mestské hradby.
Začiatkom 19. storočia sa rozrastajúce mesto začalo rozťahovať a hradby sa začali rozpadávať kvôli nedostatočnej údržbe. Ako výsledok, 13. januára 1817 profesor Feliks Radwański z Jagelovskej univerzity sa snažil presvedčiť senát Krakovskej republiky, aby hradby ostali čiastočne zachované, predovšetkým Floriánska brána a barbakán.
Zelený pás bol založený na mieste starých hradieb v rokoch 1822-1830 ako jeden z projektov mestského rozvoja za zachovanie konceptu záhradného mesta. Park pozostáva z reťaze 30 menších záhrad z rôznych štýloch s množstvom monumentov. Záhrady tvoria scénickú promenádu populárnu medzi Krakovčanmi. Celý park má rozlohu 21 hektárov a dĺžku 4 km.
Barbakán (Krakov)

Barbakán v Krakove je brána mestského opevnenia a jedna z mála zachovaných častí zložitých mestských opevnení Krakova. Slúži ako turistická atrakcia a miesto mnohých multidisciplinárnych výstav.
Je založený skôr na arabskej ako európskej architekrúre, je to umelecké dielo stredovekého vojenského inžinierstva s kruhovou pevnosťou, ktorá bola postavená koncom 15. storočia.
Barbakán je jedna z mála zachovaných stavieb svojho druhu v Európe, postavená okolo roku 1498. Je to valcová stavba s vnútorným dvorom a siedmimi vežami. Steny sú hrubé 3 metre a majú 130 výklenkov, ktoré slúžili ako strielne. Pôvodne bol barbakán spojený s mestskými hradbami cez Floriánsku bránu. Ma východnej stene je tabla pripomínajúca krakovského mešťana menom Marcin Oracewicz, kto ochránil mesto pred Rusmi a zastrelil nepriateľského plukovníka Panina.
Tupolev (podnik)

PAO Tupolev () je ruská letecká a zbrojárska spoločnosť so sídlom v Moskve. Je to nástupca slávnej OKB Tupolev ("Skúšobná konštrukčná kancelária Tupolev" – OKB-156) vedenej slávnym sovietskym leteckým inžinierom Andrejom Nikolajevičom Tupolevom. Dňa 22. októbra 2002 spoločnosť Tupolev oslávila 80. výročie svojho vzniku.
Ciele spoločnosti Tupolev sú vývoj, výroba a riadenie civilnej a vojenskej leteckej výroby, ako sú lietadlá a zbraňové systémy. Zameriava sa aj na rozvoj technológií riadených striel a námorného letectva. Viac ako 18 000 lietadiel od tejto spoločnosti bolo vyrobených pre ZSSR a Východný blok.
V roku 2006 ruská vláda spojila Tupolev so spoločnosťami Iljušin, Irkut, OKB Jakovleva, MiG a Suchoj do novej štátnej akciovej spoločnosti, ktorá nesie názov Zjednotená korporácia pre stavbu lietadiel.
Východný blok

Východný blok (skrátene Východ) alebo sovietsky blok je neformálne pomenovanie Sovietskeho zväzu (ZSSR) a jeho spojencov v strednej a východnej Európe, ktoré sa používalo počas studenej vojny. Patrili sem Bulharsko, Česko-Slovensko, Juhoslávia, Východné Nemecko, Maďarsko, Poľsko, Rumunsko a Albánsko.
Vznik a názov.
Spojenectvo týchto krajín vyplynulo z víťazstva Sovietskeho zväzu (ZSSR) v druhej svetovej vojne, čím získal postavenie superveľmoci, a so svojimi bývalými vojnovými spojencami (Západným blokom) sa dohodol po skončení vojny (jaltská konferencia, Postupimskej konferencii) na rozdelení sfér vplyvu. Spod priameho sovietskeho vplyvu sa neúspešne pokúšali dostať v roku 1953 vo Východnom Nemecku a v roku1956 v Poľsku (povstanie v Poznani) a Maďarsku. Po vpáde vojsk Varšavskej zmluvy do Česko-Slovenska v auguste 1968 nastúpila politická normalizácia, ktorú so sebou priniesla Brežnevova doktrína takzvanej obmedzenej suverenity. Sovietsky zväz otvorene vyjadril zámer intervenovať v ktorejkoľvek krajine Varšavskej zmluvy, ak v nej dôjde k zavedeniu „buržoázneho“ pluralitného systému. Západ preto označoval krajiny pod sovietskym vplyvom hanlivo ako satelitné štáty alebo satelity. Rozdelenie na dva nepriateľské bloky v rokoch 1946 a 1947, keď vznikla železná opona, sa takto prejavovalo ideologicky. Západ hovoril o boji demokracie s diktatúrou a ZSSR o boji kapitalizmu so socializmom. Vo východnom bloku boli podľa vlastnej terminológie socialistické, komunistické a ľudovo demokratické krajiny pod vedením komunistických a robotníckych strán budujúce (lepšiu) beztriednu spoločnosť (pozri komunizmus) založenú na spoločnom vlastníctve výrobných prostriedkov.
Označenie "Východný blok" sa tiež zvyklo používať pre členské štáty Varšavskej zmluvy alebo Rady vzájomnej hospodárskej pomoci (RVHP). Spojenci Sovietskeho zväzu mimo východnej Európy ako Mongolsko, Kuba, Vietnam, alebo Severná Kórea boli tiež často nazývané "štátmi Východného bloku".
V krajinách východného bloku bolo uplatňované tzv. plánované hospodárstvo a v krajinách západného bloku bolo trhové hospodárstvo. Po skončení 2. svetovej vojny Rakúsko zaostávalo za ČSR o 28 rokov. Ešte v roku 1950 bolo HDP na osobu v ČSR vyššie ako v Rakúsku. V roku 1989 a dosiahol tento ukazovateľ v ČSR už len 58 % Rakúska.
Stredná a východná Európa ako geografické označenie.
Počas studenej vojny sa európske satelity ZSSR nazývali nie celkom geograficky presne východná Európa, rusky "Восточная Европа", anglicky "Eastern Europe". Po rozpade východného bloku v rokov 1989 až 90 sa začal používať pre väčšinu predtým satelitných štátov súhrnný pojem stredná a východná Európa (používa sa skratka CEE, z anglického "Central and Eastern Europe").
Jacinto Benavente

Jacinto Benavente y Martínez (* 12. august 1866 – † 14. júl 1954) bol jeden z popredných španielskych dramatikov 20. storočia. Je nositeľom Nobelovej ceny za literatúru z roku 1922.
Floriánska brána

Floriánska brána (poľ. "Brama Floriańska w Krakowie") je jedna z najznámejších gotických veží v Poľsku a významný orientačný bod v krakovskom Starom Miaste.
Postavená bola okolo roku 1300 ako pravouhlá gotická veža a súčasť mestských opevnení pod vedením princa menom Leszek Czarny, ktorý vydal povolenie v roku 1285. Veža bola obsadená posádkou kvôli tureckým vpádom. Podľa záznamov bolo v roku 1473 už 17 veží chrániacich mesto. O storočie neskôr ich bolo 33. V rokoch 1565-1566 bol vybudovaný mestský arzonál pri Floriánskej bráne.
Veža je vysoká 33,5 m, s barokovou vežou, ktorá bola postavená v roku 1660 a zrekonštruovaná v roku 1694, pričom bola zvýšená o jeden meter. Je to jediná mestská brána s pôvodnou výškou z ôsmich brán postavených v stredoveku, ktorá nebola demontovaná počas "modernizácie" mesta v 19. storočí. Steny boli zachované spolu s dvoma menšími vežami.
Fibrinogén

Fibrinogén je druh bielkoviny. Vzniká podobne ako albumíny v pečeni. Účinkom enzýmov, ktoré sa v krvi uvoľňujú pri poranení ciev, sa z rozpustného fibrinogénu tvorí vláknitý (nerozpustný) fibrín, proteín, ktorý v spolupráci s krvnými doštičkami upcháva porušenú cievnu stenu. Je to bielkovina krvnej plazmy, ktorá sa tvorbou vláken zúčastňuje na zrážaní krvi a zastavení krvácania.
Na poranenej cieve sa zachytávajú krvné doštičky, ktoré vytvoria okolo poraneného miesta doštičkovú zátku = biely trombus, ktorý iba čiastočne zastaví krvácanie. Následne nastáva premena rozpustného fibrinogénu na nerozpustné fibrínové vlákna (premenu fibrinogénu na fibrín zabezpečuje enzým trombín, dôležitú úlohu majú aj ióny Ca a vitamín K), ktoré vytvárajú hustú sieť, do ktorej sa zachytávajú ďalšie krvné doštičky a vzniká krvný koláč = červená zátka (definitívna zátka). Krvný koláč sa zmršťuje a vytláča krvné sérum. Krvná zrazenina (trombus) sa zmenší, ale je pevnejšia a lepšie uzatvára ranu v stene cievy.
Zwierzyniec

Zwierzyniec môže byť:
Zwierzyniec (Krakov)

Zwierzyniec je siedmy mestský obvod v poľskom meste Krakov na západe mesta.
Dębniki

Dębniki je ôsmy mestský obvod v poľskom meste Krakov na juhozápade mesta, ktorý sa v roku 1990 oddelil od obvodu Podgórze.
Łagiewniki-Borek Fałęcki

Łagiewniki-Borek Fałęcki (známy aj ako Łagiewniki) je deviaty mestský obvod v poľskom meste Krakov. Do roku 1990 bol súčasťou obvodu Podgórze.
Swoszowice

Swoszowice je desiaty mestský obvod v poľskom meste Krakov na juhu mesta. Do roku 1990 bol súčastou mestského obvodu Podgórze.
Podgórze Duchackie

Podgórze Duchackie je jedenásty mestský obvod v poľskom meste Krakov v južnej časti mesta. Do 24. mája 2006 niesol názov Wola Duchacka. Do roku 1990 bol súčasťou obvodu Podgórze.
Bieżanów-Prokocim

Bieżanów-Prokocim je dvanásty mestský obvod v poľskom meste Krakov. Do 24. mája 2006 niesol názov Prokocim-Bieżanów. Do roku 1990 bol súčasťou obvodu Podgórze. Má rozlohu 1641 a žije tu 63 600 obyvateľov, čím má hustotu zaľudnenia 3875 os/km².
Nizozemská revolúcia

Nizozemská revolúcia alebo (v slovenčine novšie) Holandská revolúcia (v marxistickej historiografii "nizozemská buržoázna revolúcia") bol v rokoch 1566 až 1579/1581/1609 pôvodne protišpanielsky stavovský odboj v Nizozemsku, ku ktorému sa čoskoro pripojilo protikatolícke hnutie (súčasť tzv. náboženských vojen v 16. storočí). Niekedy sa koniec revolúcie udáva rokom 1648, vtedy sa nazýva aj Osemdesiatročná vojna.
Politické pomery v Nizozemsku.
Nizozemsko nebolo v tomto období samostatné. Od roku 1516 patrilo španielskej vetve Habsburgovcov a bolo jeho najbohatšou provinciou. Skladalo sa zo 17 samostatných provincií, ktoré mali vlastné ústavy, snemy aj miestodržiteľov. Na čele celého Nizozemska (Španielske Nizozemsko) stál generálny miestodržiteľ, ktorého určoval panovník.
Priebeh revolúcie.
Na začiatku revolúcie vypukli v roku 1566 tzv. obrazoborecké nepokoje, ktoré podnecovali hugenoti z Francúzska. Potom sa na čelo revolúcie postavila vysoká šľachta na čele s Viliamom Oranžským. Aby Filip II. potlačil odpor, poslal do krajiny svojho "železného" generála Vojvodu z Alby, ktorý tu zaviedol teror a masové popravy.
V roku 1572 vypuklo ľudové povstanie, tzv. povstanie morských a lesných gézov. V roku 1579 severné provincie Nizozemska vytvorili obranný zväz, tzv. utrechtskú úniu. Južné provincie zasa vytvorili ararskú úniu. 
V roku 1581 sa severné provincie osamostatnili pod názvom Republika siedmich spojených provincií (Holandsko). Južné provincie ostali naďalej pod nadvládou Habsburgovcov a až v 19. storočí z nich vzniklo Belgicko.
Vojna Spojených nizozemských provincií so Španielmi sa skončila až v roku 1609, kedy tzv. dvanásťročným prímerím Španielsko uznalo existenciu Spojených nizozemských provincií, resp. v roku 1648, kedy Španielsko poskytlo svoje definitívne potvrdenie.
Podgórze

Podgórze je trinásty mestský obvod v poľskom meste Krakov nachádzajúci sa južne od rieky Visla. Bol centrálnou a súčasne najstaršou časťou mesta Podgórze, ktoré samostatne existovalo v rokoch 1784-1915. Od roku je 1915 súčasťou Krakova.
V rokoch 1941-43 v ňom bolo vytvorené geto, v ktorom boli sústredení všetci krakovskí Židia. Geto bolo zlikvidované v marci 1943 a jeho obyvateľov odoslali do koncentračných táborov.
Czyżyny

Czyżyny je štrnásty mestský obvod v poľskom meste Krakov. Do roku 1990 bol súčasťou obvodu Nowa Huta.
Mistrzejowice

Mistrzejowice je pätnásty mestský obvod v poľskom meste Krakov na severe mesta. Do roku 1990 bol súčasťou obvodu Nowa Huta.
Wzgórza Krzesławickie

Wzgórza Krzesławickie je sedemnásty mestský obvod v poľskom meste Krakov na severovýchode mesta. Do 24. mája 2006 niesla názov Grębałów. Do roku 1990 bola súčasťou obvodu Nowa Huta.
Car-kolokol

Car-kolokol (, doslova "cár/kráľ zvonov", ale do slovenčiny zvyčajne prekladané ako "cársky zvon") je najväčší zvon sveta a je vystavený v moskovskom Kremli. Oficiálny názov tejto pamiatky je Veľký uspenský zvon. Je dielom ruských majstrov Ivana Fiodoroviča Motorina a jeho syna Michaila. Na jeho výzdobe plnej ornamentov, portrétov a nápisov pracovali dva roky viacerí umelci (V. Kobelev, P Galikin, P. Kochtev, P. Serebriakov a P. Lukovinikov). Je vyrobený z bronzu, váži 216 ton a meria 6,14 m na výšku a 6,6 m v priemere. Zvon bol zhotovený ako plne funkčný, pri požiari a následnom hasení však v dôsledku prudkého ochladenia praskol, a preto nikdy nezvonil. Vďaka svojim obrovským rozmerom a vysokej umeleckej hodnote bol napriek tomu ponechaný v Kremli ako pamätník ruského zvonárstva.
Dejiny.
V roku 1730 ruská cárovná Anna I. Ivanovna nariadila zhotoviť nový zvon, ktorý mal nahradiť predošlý rozbitý. Po 1,5 ročných prípravách ho v Moskve z bronzu odliali zvonári Ivan Fiodorovič Motorin (zomrel ešte pred odliatím) a jeho syn Michail. Formovanie prebiehalo priamo v Kremli na Ivanovskom námestí, kde pre tento účel vyhĺbili 10 metrov hlbokú jamu. Zvon nakoniec odliali 25. novembra 1735. Posledná tavba kovu trvala 36 hodín v štyroch peciach a odliatie trvalo 1 hodinu 12 minút. Po vychladnutí začali práce na výzdobe zvonu, ktoré trvali dva roky. Zvon bol stále umiestnený v odlievacej jame, podopieralo ho 12 dubových kolov, nad jamou bola zhotovená drevená konštrukcia. V roku 1737 počas veľkého požiaru drevená konštrukcia chrániaca a podopierajúca zvon zhorela. Pri hasení došlo k príliš prudkému ochladeniu zvona a ten praskol. Odlomila sa od neho časť vážiaca 11,5 tony. V jame zvon zostal až do roku 1836, kedy ho umiestnili na kamenný podstavec od francúzskeho architekta Augusta Montferranda. 
Zvonov nazvaných Car-kolokol bolo v ruských dejinách niekoľko. Najväčší z nich bol odliaty v roku 1656 a tiež vážil 160 ton. Bol v Kremli zavesený v roku 1668, ale zrútil sa počas veľkého požiaru Kremľa 19. júna 1701.
Cracovia

Cracovia (lat. Krakov) môže byť:
K1 (budova)

K1 (do roku 2014 Cracovia Business Center; známa aj ako Błękitek) je najvyššia (a prakticky jediná) výšková budova v poľskom meste Krakov. Po vrchol antény má výšku 105 metrov (po vrchol strechy okolo 90 metrov) a má 20 poschodí. 
História budovy siaha do roku 1972, v rokoch 1996-1998 bola celkovo zmodernizovaná.
Sky Tower

Sky Tower môže byť
Sky Tower (Vroclav)

Sky Tower je polyfunkčný komplex v poľskom meste Vroclav. Pozostáva z 3 budov (B1, B2, B3), ktoré postavili na mieste zbúraného Poltegoru medzi ulicami Powstańców Śląskich, Wielka, Gwiaździsta a Szczęśliwa.
Najvyššia budova (B2) je vysoká 212 metrov. Tento mrakodrap je najvyššou budovou v meste Vroclav a jedným z najvyšších mrakodrapov v Európe. Na 49. poschodí je verejne prístupná vyhliadková terasa.
Poltegor Centre

Poltegor Centre bola do roku 2007 najvyššia výšková budova v poľskom meste Vroclav. Postavená bola v roku 1982, mala výšku 125 metrov po vrchol antén, 92 metrov po strechu a 25 poschodí. 
18. januára 2007 budovu a okolité pozemky kúpil miestny poľský podnikateľ Leszek Czarnecki, ktorý sa rozhodol ju rozobrať a na jej mieste postaviť vyše 200 metrov vysoký obytný mrakodrap, ktorý má byť dokončený v roku 2010 a má niesť názov Sky Tower.
Tupolev

Tupolev môže byť:
Kritický realizmus

Kritický realizmus môže byť:
Bombardier NGT6

Bombardier NGT6 (známa aj ako Flexity Classic) je model nízkopodlažnej dvojsmernej električky od kanadskej spoločnosti Bombardier.
Používa sa v mnohých nemeckých mestách, napríklad v Lipsku, vo švédskom meste Norrköping alebo v poľskom meste Krakov. Tento model nahradil aj tradičné električky v austrálskom meste Adelaide.
Podobné konkurenčné modely od iných firiem sú napríklad Alstom Citadis, Combino a Avanto od Siemensu a iné modely Flexity od firmy Bombardier.
Technické parametre.
Električka je dlhá 26 metrov, široká , vysoká , jej hmotnosť je 30 ton, počet miest na sedenie je 76, počet miest na státie 100, má štyri motory s výkonom 125 kW.
Osmička

Osmička môže byť:
Bombardier Transportation

Bombardier Transportation je divízia kanadskej spoločnosti Bombardier a najväčšia spoločnosť zameraná na vývoj a výrobu železničnej techniky a príbuzných služieb. Jej sídlo je v nemeckom meste Berlín.
Triglav

Triglav (južnoslovanský výraz pre "trojhlav") môže byť:
Richard Konkolski

Richard Konkolski (* 6. júl 1943, Bohumín) je americký jachtár a osamelý moreplavec českého pôvodu.
Richard Konkolski je vyučený murár, absolvent priemyselnej školy stavebnej. Od mladosti sa venoval jachtingu a zvíťazil alebo sa umiestnil na poprednom mieste v rozličných jachtárskych pretekoch. Bol prvým občanom bývalého Česko-Slovenska, ktorý na jachte "Niké" oboplával Zem v priebehu rokov 1972–1975. Stal sa nositeľom titulu zaslúžilý majster športu.
V júni 1982 emigroval na svojej jachte "Niké II" s manželkou aj synom cez poľský prístav Štetín do Newportu, USA.
Závislosť

Závislosť alebo v niektorých kontextoch aj dependencia môže byť:
Dvojmestie

Dvojmestie (angl. "twin cities") je zvláštny prípad dvoch miest alebo mestských centier, ktoré vznikli v geografickej blízkosti a časom spolu zrastajú. Termín Twin Cities sa používa v Spojených štátoch aj špecificky na označenie dvojmestia Minneapolis a Saint Paul.
KST

KST môže byť:
Gladius (meč)

Gladius (lat. "meč") bol krátky dvojsečný meč rímskych legionárov a súčasť rímskej uniformy 
Najstaršie rímske meče boli podobné gréckym, od 3. storočia pred Kr. Rimania prevzali Gladius počas druhej púnskej vojny z Hispánie. Tento meč používali Keltiberi. Tento typ meča sa stal známym pod názvom gladius hispaniensis, alebo "hispánsky meč", začal sa teda používať počas republiky a vyznačoval sa listovitou čepeľou a nevýraznou záštitou. Jeho dĺžka bola zhruba 50-60 cm. Počas prvej polovice 1. storočia Kr. bol vylepšený a poznáme ho pod menami ako Mainz a Fulham (podľa náleziska v Nemecku a Anglicku). Existuje i starší Pompejský typ. Gladius sa predĺžil a mal teraz 60-70 cm. Čepeľ sa upravila, teraz boli jej hrany rovnobežné, nie listové. Rukoväť bola výborne prispôsobená do ruky, zakončená bola veľkou guľou a pri čepeli pologuľovitou, na reze sploštenou záštitou. Gladius používala pechota, zatiaľ čo jazda mala dlhý meč spata, z ktorého sa neskôr vyvinul typ semispatha.
Kompletná výzbroj rímskeho vojaka pozostávala zo štítu (scutum), niekoľkých kopijí (pila, j.č. pilum), krátkeho meča (gladius) a dýky (pugio). Meč nosil legionár v drevenej pošve s kovovými prvkami pripätej na ramennom opasku (balteus). Dýka sa nosila na pravej strane v kovovom puzdre. Keďže v ľavej ruke držal legionár štít, pošva meča musela byť na pravej strane opasku, čo bolo nepraktické a vojaci museli dlho trénovať, aby pri boji dokázali rýchlo tasiť meč. Začiatkom 3. storočia po Kr. začali legionári nosiť meč zavesený na hrubom balteu. Dôstojníci, ktorí používali malé okrúhle štíty, nosili meč obvykle na ľavej strane.
Na začiatku boja vojaci vrhli kopije proti nepriateľovi, potom tasili gladius. Pri boji sa kryli štítmi, do protivníka bodali krátkymi, úspornými výpadmi. Na rozdiel od zažitej predstavy, všetky typy gladia umožňovali nielen bodné, ale aj sečné a rezné pohyby, no Rimania uprednostňovali bodné rady. Gladius bol definitívne vyradený koncom 3. storočia po Kr. a bol nahradený spomínanou spathou.
Gladius

Gladius (z lat. meč) môže byť:
Obecná knižnica

Obecná knižnica je na Slovensku druh verejnej knižnice zriadenej v obci. Ak je obecná knižnica zriadená v meste, označuje sa ako mestská knižnica. Knižnice mestských častí v Bratislave sa tiež považujú za mestské knižnice. V užšom zmysle sa ako obecná knižnica označuje obecná knižnica iná ako mestská.
Obecná knižnica najmä
Parkúr

Parkúr môže byť:
Mjódžin

Mjódžin je názov podmorskej kaldery vulkanického pôvodu s priemerom okolo 7 km, nachádzajúcej sa v oblúku vulkanického súostrovia Izu, asi 450 km južne od Tokia. Kaldera sa nachádza medzi ostrovami Aogašima a Beyonesu. Steny kaldery majú výšku 500 až 900 m, na západnom okraji sa zvyšky predkalderovej vulkanickej stavby vypínajú nad hladinu, až do výšky až 360 m.
Vek vytvorenia kaldery nie je presne známe, ale odhaduje sa na pár tisícok rokov. V súčasnosti nie je zaznamenaná žiadna aktivita, s výnimkou niekoľkých hydrotermálnych prameňov (s teplotou 278 °C), nachádzajúcich sa vo východnej časti kalderového dna.
Beyonesu Retsugan

Beyonesu Retsugan (angl. Bayonnaise Rocks) sú nadmorské zvyšky okraja rozľahlej podmorskej kaldery (9 km priemer), nachádzajúcej sa v Pacifiku, asi 450 km južne od Tokia. Postkalderové štádium aktivity predstavuje vznik lávového dómu "Mjódžin-šó", nachádzajúceho sa na severovýchodnom okraji kaldery. Tento je pôvodcom väčšiny erupcií, pozorovaných v 19. a 20. storočí. Erupcia v roku 1952 si vyžiadala aj 31 obetí na životoch, všetko námorníkov z lode "Mjódžin Maru".
Zámok

Zámok alebo zámka môže byť:
Zámok môže byť aj:
Kľúč (zámok)

Kľúč je nástroj určený na otváranie a zatváranie zámku. Otváranie zámku kľúčom (alebo otvorenie niečoho pomocou kľúča) sa nazýva odomknutie (odomykanie), zatváranie zámku kľúčom (alebo zatváranie niečoho pomocou kľúča) sa nazýva zamknutie (zamykanie). 
Kľúč ma špecifický tvar (alebo vlastnosti) a len použitie správneho kľúča umožní otvorenie zámku (sprístupnenie uzatvoreného priestoru). Zamykanie obyčajne slúži na zamedzenie prístupu osobám nemajúcim oprávnenie (kľúč).
Delenie.
Zámky delíme podľa ovládania na:
Nasledujúci text sa venuje len mechanickým zámkom. Elektronické zámky pozri v článku elektronický kľúč.
Dejiny.
Zámky prešli dlhým vývojom. Prvé súvisia už s počiatkami ľudstva, kedy ľudia začali vlastniť osobný majetok a potrebovali ho chrániť. So zdokonaľovaním technológií a rozširovaním vedomostí sa zdokonaľovali aj zámky (a zároveň aj technológie na ich prekonávanie). Zámky sa postupne vyvinuli na veľmi zložité mechanizmy, ktorých zložitosť a dokonalosť obvykle závisí od hodnoty chráneného obsahu.
Mechanické zámky delíme na dve veľké skupiny:
Zoznam mestských knižníc na Slovensku

Zoznam mestských knižníc na Slovensku podľa Adresára knižníc SR 2018:
Mestská knižnica

Mestská knižnica môže byť:
Tlačidlo

Tlačidlo alebo gombík alebo gombička alebo v niektorých prípadoch aj kláves či klapka je ukončenie elektrického alebo mechanického zariadenia do tvaru umožňujúceho ovládanie stlačením alebo otočením pomocou ľudského prstu.
Rozlišuje sa:
Pexeso

Pexeso je druh kartovej hry, pri ktorej je potrebná hlavne pamäť. Názov PEXESO je česká skratka vytvorená zo súslovia "PEKELNĚ SE SOUSTŘEĎ".
Pravidlá.
Hracie karty môžu mať ľubovolné symboly. Každý symbol je spárovaný teda vždy existujú dve karty s rovnakým symbolom. Pri hre sú karty obrátené symbolmi dolu. 
Každý hráč obracia v jednom kole dve karty, ak majú rovnaký symbol, odloží si ich a pokračuje v obracaní ďalších dvoch, ak nie sú rovnaké, obrátia sa naspäť a pokračuje ďalší hráč. Keď sú všetky zhodné symboly nájdené a teda sú obrátené všetky karty, vyhráva ten hráč, ktorý má odložených najviac kariet (našiel najviac zhodných dvojíc).
Pexeso môže byť v papierovej forme, alebo ako softvérová hra v počítači.
Karta

Karta môže byť:
Karty môže byť:
Erik Axel Karlfeldt

Erik Axel Karlfeldt (* 20. júl 1864, Karlbo, Švédsko – † 8. apríl 1931, Štokholm) bol švédsky básnik a nositeľ Nobelovej ceny za literatúru z roku 1931.
Aberdeen (Washington)

Aberdeen je neveľké mesto ležiace v štáte Washington na severozápadnom pobreží Ameriky, neďaleko mesta Seattle. Donedávna bolo výlučne zamerané na ťažbu dreva z miestnych rozsiahych lesov.
Narodil sa tu Kurt Donald Cobain, frontman skupiny Nirvana, a mesto je považované za kolísku hudobného štýlu grunge, ktorý preslávila práve Nirvana
Univerzitná nemocnica Bratislava – Nemocnica svätého Cyrila a Metoda

Univerzitná nemocnica – Nemocnica svätého Cyrila a Metoda (do 30.6.2010 "Fakultná nemocnica s poliklinikou Bratislava – Nemocnica svätého Cyrila a Metoda"; do 31.12.2004 "Fakultná nemocnica s poliklinikou sv. Cyrila a Metoda Petržalka") je nemocnica v bratislavskej mestskej časti Petržalka, v jej miestnej časti Lúky, na Antolskej ulici. Je to súčasť Univerzitnej nemocnice Bratislava.
Vazal

Vazal môže byť:
Vzťah medzi vazalom (v ktoromkoľvek význame) a jeho pánom sa nazýva vazalstvo alebo vazalský vzťah.
Álvaro Siza Vieira

Álvaro Siza Vieira, celým menom "Álvaro Joaquim de Melo Siza Vieira" (* 25. jún 1933, Matosinhos, Portugalsko) je portugalský architekt. Patrí medzi najvýraznejšie osobnosti súčasnej architektúry a dizajnu. 
Tvorba.
Na svojom konte má stovky architektonických realizácii takmer vo všetkých európskych krajinách – od rodinných domov, bazénov cez sídla bánk, administratívne budovy, univerzitné budovy, obchody, galérie, múzeá či veľké developérske zákazky. Vo svojich projektoch je Siza často aj autorom kompletného interiérového vybavenia od nábytku po vázy či popolníky. Popri ateliérovej činnosti pôsobí taktiež ako profesor na Fakulte architektúry na Univerzite v Porte.
V rokoch 1949 až 1955 študoval na Univerzite v Porte ("Escola de Belas Artes"). Učil ho a vo veľmi veľkej miere i ovplyvnil najvýznamnejší portugalský architekt Fernando Távora, ktorého dočinením má portugalská architektúra dnešnú podobu. Neskôr s ním i spolupracoval, navrhol mu aj rodinný dom. Jeho prvú realizáciu stihol mladý Siza ešte pred ukončením svojho štúdia v roku 1954. Ide o 4 rodinné domy v rodnom Matosinhos. V rokoch 1955–1958 si Siza otvoril svoje prvé architektonické štúdio v Porte.
Jeho architektúra obsahuje modernistické princípy, ktoré sa, tak ako aj v celej portugalskej architektúre, prelínajú so silnými tradíciami rodného Portugalska. V jeho tvorbe ho ovplyvnili najmä Adolfo Loos, Frank Lloyd Wright, Le Corbusier. Sizova architektúra je založená na jednote priestoru a hmoty: stavby sú čisté a súdržné. Siza býva často označovaný za tvorcu minimalizmu. Vo svojej tvorbe rešpektuje a zároveň využíva prostredie, v ktorom sa budova má navrhovať (pozri "Kúpalisko Leca de Palmeira v Porte"). Architekt dokonale pracuje so svetlom a tieňom.
Aušra

Aušra (po slovensky: "Zore") bol prvý spoločenský, politický a literárny časopisom písaný latinkou, ktorý vychádzal v litovskom jazyku. Vychádzal od marca 1883 do júna 1886 v mestách Ragaineje a Tilžeje. Počas tohoto obdobia vyšlo celkovo 40 čísel, ktoré boli združené v 29 zväzkoch. Prvým redaktorom časopisu Aušra sa stal Jonas Basanavičius a kolektív žurnalistov Jurgis Mikšas, Jonas Šliupas, Martynas Jankus a Juozas Andziulaitis-Kalnenas. Časopis bol vydávaný nelegálne ako na území Litvy, tak aj v oblastiach ruského impéria, kde žila litovská menšina, inteligenti a študenti. Avšak väčšina ruského duchovenstva ďalšie šírenie časopisu zakázala.
Časopisu Aušra patrí prvenstvo prvého liberálneho vydania svetového významu. Propagoval národné spojenie Litovcov vo Veľkej a Malej Litve a ich národné povedomie (znižoval liberálne nálady litovskej inteligencie). Zaoberal sa cárskou a inou násilnou politickou asimiláciou Litovcov. Mal zrovnoprávniť litovský národ s inými národmi ruského impéria. Časopis sa tiež povzbudzoval litovskú inteligenciu k účasti na litovskom národnom hnutí. Redaktori na jeho stránkach prejavovali snahu o zrušenie troch historických vrstiev obyvateľstva, aby tak docielili zrovnoprávnenie všetkých jeho vrstiev. Jednou z jeho hlavných úloh bola tiež snaha o zrušenie zákazu tlače litovskej literatúry a úsilie o vybudovanie litovských škôl. Na jeho stránkach sa čitatelia mohli zoznámiť s poéziou Dionýza Pošku a Simona Staniavičusa a iných litovských spisovateľov, realistickými literárnymi dielami, článkami z litovských povier a historickými otázkami.
Propagujúc národnú jednotu bez akéhokoľvek triedneho rozdielu sa časopis Aušra snažil pripojiť k litovskej národnej vojne proti Rusku. Vďaka prekladom zahraničných diel do litovského jazyka, vydaním kolekcie kníh, vydavateľstvo zoznámilo čitateľov s literatúrou susedných krajín.
Časopis mal tendenciu romantizovať pohľad na kritiku kultúry, idealizoval históriu krajiny, hoci do neho prispievali aj tzv. "ľavičiari", ktorí boli zásadne proti idealizácii reality života. Do časopisu Aušra prispieval aj rad významných litovských osobností ako Mikalojus Akelaitis, Petras Arminas, Stanislovas Dagilis, Aleksandras Fromas-Gužutis, Jonas Jablonskis, Jonas Juška, Vincas Kudirka, Jonas Mačys-Kekštas, Maironis, Pranas Mašiotas, Stasys Matulaitis, Petras Vileišis a iní.
Bitúnok č. 5

Bitúnok č. 5, alebo Detská križiacka výprava je román z roku 1969, ktorý napísal Kurt Vonnegut.
Kniha Bitúnok číslo 5 spája prvky protivojnového románu, sci-fi a autobiografické črty. Hlavnou témou románu je odsúdenie vojny a strata charakternosti medzi ľuďmi.
Dej.
Román začína snahou autora kontaktovať pomocou telefónnej spoločnosti svojho priateľa Bernarda, aby mu pomohol pripomenúť zážitky počas bombardovania Drážďan. Jeho list taktiež obsahoval prosbu Letectva Spojených štátov, v ktorej žiadal o detaily bombového náletu na Drážďany, no odpoveď bola negatívna a tak sa osobne vybral za Bernardom. Jeho žena však nebola touto návštevou veľmi nadšená. Autor jej však sľúbil, že kniha bude pomenovaná: „Detská križiacka výprava.“ Jeho priateľ, Bernard mu však veľmi nepomohol, no autor knihu dokončil. Rozprávanie začína tragikomickou postavou Billyho Pilgrima, ktorý prežíva okamihy svojho života v náhodnom poradí. Vnímať svet štvorrozmerne majú len obyvatelia vzdialenej planéty menom Tralfamadore, ktorí Billyho unesú a spolu s herečkou Montanou Wildhackovou sú vystavení v ich zoologickej záhrade. A práve tam prichádza zlom, kedy sa Billymu zapáči tralfamadorské vnímanie času, podľa ktorého všetky okamihy existujú zároveň a je to len slabosťou ľudstva, že nie to okamihy života nevedia prežívať naraz. Etapy z Billyho života sú v knihe presne v takom istom poradí ako ich on sám prežíva. Zábery z nemeckého zajatia, v ktorých samotný autor vystupuje ako vedľajšia postava, sa tak striedajú s jeho povojnovým životom, kedy pracuje ako úspešný optik vo vlastnej ordinácií, má manželku Valenciu a dve deti. Jeho žena sa však zadusí v aute a Billy sa po návrate z planéty Tralfamadore pokúša ľudí informovať o „pravej“ podstate času, kvôli čomu začína byť považovaný za blázna. Vykreslená je i jeho zdanlivá „smrť“, no Billy neumiera, pretože naďalej existuje v okamihoch svojho života. Pasáže z vojny sledujú Billyho potulujúceho sa za nepriateľskými líniami, jeho následné zajatie, pobyt v zajateckom tábore. Z neho je spolu s ďalšími Američanmi deportovaný do Drážďan, kde majú slúžiť ako pracovná sila. Ubytovaní sú v Bitúnku č. 5, ktorý im počas ničivého bombardovania poslúži ako kryt a ako jedni z mála prežijú nálety. Príbeh končí absurdným vyvrcholením, v ktorom je po smrti tisícok civilistov skúsený americký vojak Edgar Derby odsúdený a zastrelený za údajnú krádež čajníka.
Pár

Pár alebo dvojica môže byť:
Pár môže byť:
Ťahaj a pusti

Ťahaj a pusti alebo ťahaj a pusť alebo potiahni a pusť/pusti () je technika používaná v grafických prostrediach pri premiestňovaní objektov alebo úprave tvarov pomocou myši spočívajúca v tom, že sa stlačí a drží stlačené tlačidlo myši pri jej súčasnom posúvaní po podložke a v cieľovom bode sa tlačidlo pustí. 
Technika umožňuje napr. prekopírovať súbor z jedneho adresára do druhého. Využíva sa napr. vo WYSIWYG editoroch a grafických programoch.
Električková doprava vo Vroclave

Električková doprava vo Vroclave je systém električkovej siete a dopravy v poľskom meste Vroclav a najstaršia elektrická električková sieť v Poľsku. Má celkom 23 liniek, z toho 17 normálnych. Rozchod koľají je 1435 mm a celková dĺžka liniek je 258,2 km.
História prevádzky siaha do 10. júla 1877.
Adaptér

Adaptér môže byť: